Barnevakten: – Vis interesse for barnas nettbruk
– I en travel hverdag er det lett for de voksne å nedprioritere tid til å snakke med barna om det de opplever. Mange barn bruker mye tid på nettet, og da trenger de noen voksne rundt seg som kan være rollemodeller og lytte til barnas historier, sier fungerende daglig leder i Barnevakten, en organisasjon som gir råd om barn og medier, Leif Gunnar Vestbøstad Vik. Han tror barn som har nærværende voksne lettere vil kunne avdekke om noen med uedle hensikter er ute etter å utnytte dem. Og ifølge politiet skjer det stadig oftere. Lørdag fortalte de i VG om overgripere som kan lykkes med å lure flere hundre unge til for eksempel å dele nakenbilder av seg selv. Disse bildene bruker de så til å presse ofrene til enda verre ting. Dersom de ikke gjør som befalt trues det med å legge bilder som allerede er sendt ut på nettet. Les også: Slår alarm om økende antall Tinder-voldtekterVestbøstad Vik sier at mange barn og unge er bevisste på dette, og forstår hva som er greit å dele og ikke. En del blir likevel fristet til å dele med andre når de blir smigret eller tilbudt goder. – Vi mener foreldrene kan forebygge mye ved å samtale med barna om hva som er greit og hva som ikke er greit å dele, men undersøkelser viser at barn og unge opplever at foreldrene er lite interessert i deres mediebruk. Barnevakten mener det er nødvendig å jobbe med holdningsskapende arbeid der foreldre, barn og skolen jobber i team. – De fleste barn i barneskolealder i Norge i dag har tilgang til mobiltelefoner og nettet. Det gir dem et stort ansvar for å håndtere mediene på en god måte for seg selv og andre. Den bevisstgjøringen må samfunnet ta på alvor, sier Vestbøstad Vik. Redd Barna: – Tinder utgjør en høyrisiko for overgrepHans Marius Tessem, leder for tjenesten slettmeg.no, som bistår folk som ønsker å få slettet ting om dem på internett, sier at de er veldig godt kjent med at barn og unge blir utsatt for overgrep over internett. Han anbefaler alltid de som tar kontakt med dem om først å melde fra til politiet. – Det er viktig fordi vi ser at slike saker ofte starter med en tilfeldig forelder som oppdager at barnet er utsatt for noe kriminelt, så ruller politiet opp mange flere offer for samme gjerningsperson. Først i neste fase, etter at politiet har gjort sin jobb, kan vi være behjelpelige med å så slettet ting, sier Tessem. Barnepsykolog: – Foreldre har rett og plikt til å overvåke barna Han støtter Barnevakten i at det viktigste rådet til foreldrene er at de må være delaktig i barnas nettbruk. Dersom foreldrene er i forkant mener han mye kan bli stanset før det virkelig eskalerer. – Vi ønsker selvsagt at barna våre skal ha et privatliv, men vi ønsker også at de skal være trygge. Dette er en balansegang, og akkurat hvor langt man skal gå må hver og en forelder finne ut av selv. Les også: Dette bør foreldre vite om barnas liv på sosiale medier Til barn og unge som blir lurt til for eksempel å sende fra seg nakenbilder, har Tessem følgende råd: – Det kan være vanskelig, men det er ikke flaut å be om hjelp. Det er ikke du som har gjort noe galt.
Politiet melder om stadig flere overgrep mot barn og unge på internett. Samtidig viser undersøkelser at foreldre er lite interessert i barnas nettbruk. Det bør de være, mener Barnevakten. internett. Samtidig viser undersøkelser at foreldre er lite interessert i barnas nettbruk. Det bør de være, mener Barnevakten.